Wüstenrot Slovensko

Wüstenrot Slovensko je označenie finančnej skupiny, pod ktorú spadajú značky Wüstenrot poisťovňa, a. s. a Wüstenrot stavebná sporiteľňa, a. s. Spoločnosť Wüstenrot je pôvodom z Nemecka a Rakúska a na slovenský trh sa etablovala v roku 1993, kedy bola podľa zákona č. 310/1992 Zb. o stavebnom sporení založená Stavebná sporiteľňa VÚB-Wüstenrot, a. s. so špecifickou bankovou licenciou.

 História spoločnosti Wüstenrot 
V roku 1921 založil Georg Kropp prvú stavebnú sporiteľňu v kontinentálnej Európe s názvom Združenie priateľov. Jej hlavným sídlom sa stalo mesto Wüstenrot a vo forme družstevnej spoločnosti svoje pôsobenie odštartovala aj v susednom Rakúsku, a to v roku 1925.

Wüstenrot sa začal so životným poistením spájať v roku 1973, kedy bola založená životná poisťovňa s názvom Wüstenrot Versicherung GmbH. Až v roku 2001 Wüstenrot Versicherung a Volksfürsorge Jupiter Versicherung spojili svoje sily, vďaka čomu sa stali jedným z lídrov vo svete poistenia.

 Wüstenrot na Slovensku 
Spoločnosť Wüstenrot vstúpila na slovenský trh v roku 1993, a to výlučne len v oblasti stavebného sporenia. O dva roky neskôr do svojho portfólia zaradila aj poskytovanie úverov na bývanie, vďaka čomu sa stala jedným z prvých poskytovateľov financovania vlastného bývania.

Wüstenrot životná poisťovňa otvorila na Slovensku svoje brány v roku 1998 a v roku 2003 sa rozhodnutím kúpiť Univerzálnu bankovú poisťovňu dostala aj na trh neživotného poistenia s novým názvom Wüstenrot poisťovňa, a. s.

Na začiatku roka 2004 sa kvôli zmene akcionárov mení názov Stavebnej sporiteľne VÚB-Wüstenrot na nové obchodné meno Wüstenrot stavebná sporiteľňa, a. s.

V roku 2021 došlo k výraznej transformácii a inováciám skupiny Wüstenrot na Slovensku. Spoločnosť ukončila predaj nových zmlúv stavebného sporenia a úspešne naštartovala nový obchod. Založila spoločnosť Wüstenrot InHouse Broker, čím klientom a vlastnej obchodnej sieti zabezpečila predaj komplexných finančných služieb v oblasti sprostredkovania úverov, sporenia a kapitálového trhu.  

Wüstenrot zároveň spúšťa nové inovatívne produkty W dobrom život a W dobrom budúcnosť, inovuje online nahlasovanie poistných udalostí, modernizuje online kalkulačky a zefektívňuje činnosť klientskeho centra.  

Po komunikačnej stránke po siedmich rokoch spoločnosť upustila od claimu „život sa mení rýchlo“ a začala používať nový claim „W dobrom aj v zlom“.

 Významné míľniky 
1993: Založenie stavebnej sporiteľne
1998: Založenie poisťovne a kolaudácia budovy ústredia stavebnej sporiteľne
1999: Vlastná webová stránka spoločnosti
2000: Možnosť sporenia aj pre právnické osoby
2002: Aktualizácia a rozšírenie portfólia produktov a služieb
2003: Získanie univerzálnej licencie pre životné aj neživotné poisťovne a zmena názvu
2006: Získanie certifikátu kvality Slovak Gold
2008: 15. výročie stavebnej sporiteľne a 10. výročie poisťovne
2009: Ocenenie poisťovne cenami Sibaf Award, JCI Slovakia, Slovak Gold Exclusive, Zlatá minca
2012: Zmena loga a korporátnej identity značky
2014: Zavedenie služby Card pay pri online uzavretí zmluvy
2017: Vytvorenie samostatného digitálneho oddelenia
2018: 25. výročie sporiteľne a 20. výročie poisťovne a spustenie klientskeho portálu Môj Wüstenrot
2021: Založenie novej spoločnosti Wüstenrot InHouse Broker, s.r.o., modernizácia online kalkulačky, inovovanie online nahlasovania poistných udalostí, spustenie nových produktov W dobrom život a W dobrom budúcnosť, zastavenie ponuky nových stavebných sporení a medziúverov, nový claim „W dobrom aj v zlom“
2022: 30. rokov Wüstenrotu na Slovensku, presťahovanie centrály do moderného Digital Parku a otvorenie nového Wüstenrot centra, spustenie nového portálu na porovnanie hypoték Weston, v ankete Najzamestnávateľ Wüstenrot obhájil pozíciu v TOP 10 (kategória Bankovníctvo, financie a poisťovníctvo) za rok 2021

 Orgány spoločnosti  
 Dozorná rada Wüstenrot poisťovňa, a. s.

 Mag. Gregor Hofstätter-Pobst – predseda
 Dr. Susanne Riess-Hahn – podpredseda
 Mag. Christine Sumper-Billinger – členka
 Andreas Senjak, MBA, CIIA – člen
 Mag. Christian Wilhelm Zettl – člen

 Dozorná rada Wüstenrot stavebná sporiteľňa, a. s.

 Mag. Gregor Hofstätter-Pobst – predseda
 Dr. Susanne Riess-Hahn – podpredseda
 Mag. Christine Sumper-Billinger – členka
 Andreas Senjak, MBA, CIIA – člen

 Predstavenstvo
 Ing. Marián Hrotka, PhD. – predseda
 Mag. Christian Sollinger, CIIA – člen
 Mgr. Peter Rusnák – člen

 Pozri aj  
 Teatro Wüstenrot

 Externé odkazy 
 – oficiálna stránka

Kategória:Poisťovne na Slovensku
Kategória:Banky na Slovensku
Kategória:Podniky založené v 1993